ОТЧЕТЕН ДОКЛАД

ЗА ДЕЙНОСТТА НА НАРОДНО ЧИТАЛИЩЕ „ХАДЖИ ДИМИТЪР – 1927г.” ЗА 2019 г.

Една от основните дейности на читалището е библиотечната дейност. Стремежът ни е да прилагаме индивидуален подход към всеки гражданин независимо от възраст, образование, интереси , за да ги привлечем в библиотеката.

Читалищната библиотека разполага с 5 240 тома литература. Поради липса на средства през последните години няма закупена нова литература.

През изтеклия период бяха проведени редица културно-масови мероприятия, свързани с традиционните празници. Ежегодно се отбелязва деня на родилната помощ „Бабин ден”, Петльовден, Трифон Зарезан и други.

Тъй като основният поминък на селото е лозарството, всяка година много тържествено се чества деня на лозаря и винаря „Трифон Зарезан”. На празника поканихме певческата група „Надежда” при читалище „Христо Ботев” град Варна.

Ежегодно в селото се провежда обичая „Лазаруване”, като в него участват всички момичета от селото.

От месец ноември до края на месец март всеки вторник с жените от селото правим битова седянка. Всички я посещават с голямо удоволствие. Носят си ръкоделия, пеят песни, разменят си кулинарни рецепти. Библиотекарката пък им чете нещо интересно от вестник или списание.

През 2019 участвахме в:

1. Мегданско хоро на Гергьовден – Старо Оряхово
2. Хоро на мегдана - Рудник

Традиция стана в началото на септември да организираме фолклорен събор ”Хоро на мегдана”. В него вземат участие самодейци от общината и гости от други населени места.

Читалището участва в подготовката на Коледните и Новогодишни празници, като украсява Новогодишна елха, а коледарската група обикаля селото и влиза във всеки дом като го благославя за здраве и берекет.

Председател: Недялка Маринова